**četrtek, 19. marec 2020**

**LUM 7.C - 3. in 7. šolska ura – poslano vsem učencem v Spletno učilnico**

Pozdravljeni učenci!

Ker doma ne morete nadaljevati linoreza kot umetniške grafike, lahko za čas, ko ste doma naredimo primer oblikovanja industrijske grafike.

Da se seznanite z novim znanjem, v učbeniku Likovno izražanje 7 preberite snov  od str. 45 do 50.

Med oblikovanje industrijske grafike spada tudi plakat, ki sporoča različne vsebine. Poznamo **turistične, kulturne, športne plakate**, itd..

Doma si izberite enega izmed  navedenih plakatov in ga naredite na list A4 formats suhimi barvicami in flomastri.

Plakat sestavljata slika in besedilo, ki morata biti jasna in pregledna, da ju hitro razumemo. S plakatom lahko vabimo na ogled znamenitosti v Sloveniji, koncert ali plesno prireditev ter športno tekmovanje.

Z izdelkom bomo nadaljevali tudi naslednjo uro.

Za vprašanja mi lahko pišete preko easistenta ali po mailu na gordana.stucin@os-franaerjavca.si.

Lep pozdrav,

učiteljica likovne umetnosti

**LS1 7.A – 10 učencev, LS1 7.B – 3 učenci in LS1 7.C – 4 učenci – 6. šolska ura - poslano 17-im učencem v Spletno učilnico**

Pozdravljeni učenci!

Ker doma ne morete nadaljevati snovi Svetlostne vrednosti barve - valerji, lahko za čas, ko ste doma spoznamo snov **Moda** in naredimo primer modnega oblikovanja.

Človek je že od davne preteklosti izdeloval oblačila, obutev, pokrivala in različne dodatke (zaponke, pasove, bisage – vreče in torbe). Pojavila se je tudi želja po lepem in udobnem, zato je začel oblačila in dodatke krasiti.

Danes se z oblikovanjem oblačil, obuval, dodatkov, frizur in ličenja ukvarjajo **modni oblikovalci (kreatorji)**.

Njihovo oblikovanje se prilagaja času in človekovi potrebi, ki ju skuša tudi voditi (moda).

Doma naredite na list A4 format**ali risalni list A3 format svojo zamisel modnega oblačila na modelu (moški ali ženski figuri) v tehniki suhe barvice in flomastri. Model postavite na modno pisto ali v naravo**.

Z izdelkom bomo nadaljevali tudi naslednjo uro.

Za vprašanja mi lahko pišete preko easistenta ali po mailu na gordana.stucin@os-franaerjavca.si.

Lep pozdrav,

učiteljica likovne umetnosti